Valgforbundet «Fedreland» dannet flertall i parlamentet sammen med «De moderate» og Det estiske nasjonale uavhengighetspartiet (ERSP). Regjeringspartiene hadde 53 av 101 mandater i parlamentet, ettersom to representanter fra valgforbundet «Estisk borger» raskt meldte overgang. Kristendemokraten Mart Laar ble Estlands statsminister. De samlet også flertall i parlamentet for Lennart Meri som Estlands president. Mart Laars regjering brøt sammen før det neste parlamentsvalget i mars 1995.